钦定古今图书集成/明伦汇编/氏族典/第437卷 > 马铎
## 钦定古今图书集成/明伦汇编/氏族典/第437卷 > 马铎

按《万姓统谱》：铎字彦声，长乐人。永乐壬辰进士第一，
授翰林院修撰。车驾两幸北京，皆留侍监国。仁宗皇
帝屡顾侍臣杨士奇曰：“马铎可谓质实无伪者矣。”自
是翰林国子祭酒有公务出，皆命摄其事。尝建言国
子监分献宜用翰林院官，从之。铎为人性直无崖岸，
旁通经史百家，为文援笔辄就，卒于官。